CELEX: 62008CJ0545
Language: el
Date: 2010-05-06 00:00:00
Title: Απόφαση του Δικαστηρίου (τρίτο τμήμα) της 6ης Μαΐου 2010.#Ευρωπαϊκή Επιτροπή κατά Δημοκρατίας της Πολωνίας.#Παράβαση κράτους μέλους - Ηλεκτρονικές επικοινωνίες - Οδηγίες 2002/21/ΕΚ και 2002/22/ΕΚ - Επιχείρηση παροχής υπηρεσιών ευρυζωνικής προσβάσεως στο Διαδίκτυο - Επιβολή της υποχρεώσεως υποβολής προς έγκριση των τιμολογίων των υπηρεσιών ευρυζωνικής προσβάσεως και προσδιορισμού των τιμών με βάση το κόστος της παροχής των υπηρεσιών αυτών - Μη διενέργεια αναλύσεως της αγοράς.#Υπόθεση C-545/08.

Απόφαση του Δικαστηρίου (τρίτο τμήμα) της 6ης Μαΐου 2010 – Επιτροπή κατά Πολωνίας
      (Υπόθεση C‑545/08)
      «Παράβαση κράτους μέλους – Ηλεκτρονικές επικοινωνίες – Οδηγίες 2002/21/ΕΚ και 2002/22/ΕΚ – Επιχείρηση παροχής υπηρεσιών προσβάσεως υψηλής ταχύτητας στο Διαδίκτυο – Επιβολή της υποχρεώσεως υποβολής προς έγκριση των τιμολογίων των υπηρεσιών προσβάσεως υψηλής ταχύτητας και προσδιορισμού
         των τιμών με βάση το κόστος της παροχής των υπηρεσιών αυτών – Μη διεξαγωγή αναλύσεως της αγοράς»
      
      1.                     Διαδικασία – Εισαγωγικό της δίκης έγγραφο – Απαιτήσεις ως προς τον τύπο – Προσδιορισμός του αντικειμένου της διαφοράς – Συνοπτική
            έκθεση των προβαλλόμενων ισχυρισμών (Κανονισμός Διαδικασίας του Δικαστηρίου, άρθρο 38 § 1, στοιχείο γ΄) (βλ. σκέψεις 25-26)
      2.                     Προσφυγή λόγω παραβάσεως – Δικαίωμα της Επιτροπής προς άσκηση προσφυγής – Άσκηση του δικαιώματος μη εξαρτώμενη από την ύπαρξη
            ειδικού εννόμου συμφέροντος (Άρθρο 226 ΕΚ) (βλ. σκέψη 30)
      3.                     Προσέγγιση των νομοθεσιών – Τομέας των τηλεπικοινωνιών – Δίκτυα και υπηρεσίες ηλεκτρονικών επικοινωνιών – Κανονιστικό πλαίσιο
            – Οδηγία 2002/21 – Καθολική υπηρεσία και δικαιώματα των χρηστών – Οδηγία 2002/22 – Μεταβατικό καθεστώς (Οδηγίες του Ευρωπαϊκού
            Κοινοβουλίου και του Συμβουλίου 2002/21, άρθρα 16 και 27, εδ. 1, και 2002/22, άρθρα 16 και 17) (βλ. σκέψεις 46-50, 57-72 και
            διατακτ.)
      Αντικείμενο
      
         
               Παράβαση κράτους μέλους – Παράβαση των άρθρων 16 και 17, της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου,
                  της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών
                  επικοινωνιών (οδηγίας περί της καθολικής υπηρεσίας) (ΕΕ L 108, σ. 51), καθώς και των άρθρων 16 και 27 της οδηγίας 2002/21/ΕΚ
                  του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και
                  υπηρεσίες ηλεκτρονικών επικοινωνιών (οδηγίας-πλαισίου) (ΕΕ L 108, σ. 33) – Επιβολή σε φορέα τηλεπικοινωνιών της υποχρεώσεως
                  να υποβάλλει προς έγκριση τα τιμολόγια λιανικής για τις υπηρεσίες προσβάσεως υψηλής ταχύτητας στο Διαδίκτυο, χωρίς να έχει
                  διεξαχθεί προηγουμένως ανάλυση της αγοράς
               
            Διατακτικό
      Το Δικαστήριο αποφασίζει:
      
         
                  1)
               
               
                  
               
               
                  	Η Δημοκρατία της Πολωνίας, θεσπίζοντας κανονιστική ρύθμιση αφορώσα τα τιμολόγια λιανικής για τις υπηρεσίες προσβάσεως υψηλής
                     ταχύτητας στο Διαδίκτυο, χωρίς να έχει διεξαγάγει προηγουμένως ανάλυση της αγοράς, παρέβη τις υποχρεώσεις που υπέχει από τον
                     συνδυασμό των διατάξεων των άρθρων 16 και 17 της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης
                     Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών
                     (οδηγίας περί της καθολικής υπηρεσίας), καθώς και των άρθρων 16 και 27 της οδηγίας 2002/21/ΕΚ του Ευρωπαϊκού Κοινοβουλίου
                     και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών
                     (οδηγίας-πλαισίου).
                  
               
            
         
                  2)
               
               
                  
               
               
                  	Καταδικάζει τη Δημοκρατία της Πολωνίας στα δικαστικά έξοδα.